आम आदमी पार्टी और भारतीय जनता पार्टी के बीच क्रेडिट को लेकर महासंग्राम के बीच रविवार को दिल्ली में यमुना नदी पर नवनिर्मित सिग्नेचर ब्रिज का उद्घाटन हो गया. हालांकि, उद्घाटन से पहले ही अरविंद केजरीवाल की सरकार पर स्गिनेचर ब्रिज की फोटो चुराने के आरोप लगे हैं. उद्घाटन से पहले आम आदमी पार्टी ने उपमुख्यमंत्री मनीष सिसोदिया के हवाले से स्गिनेचर ब्रिज की कुछ तस्वीरें पोस्ट की. मगर उन तस्वीरों को लेकर बीजेपी की ओर से बताया जा रहा है कि यह तस्वीर दिल्ली के स्गिनेचर ब्रिज की नहीं, बल्कि विदेश की है.